CELEX: 62019TN0516
Language: hr
Date: 2019-07-19 00:00:00
Title: predmet T-516/19: Tužba podnesena 19. srpnja 2019. — VDV eTicket Service protiv Komisije i INEA-e

23.9.2019   
            
            
               HR
            
            
               Službeni list Europske unije
            
            
               C 319/29
            
         
      Tužba podnesena 19. srpnja 2019. — VDV eTicket Service protiv Komisije i INEA-e
      (predmet T-516/19)
      (2019/C 319/30)
      Jezik postupka: njemački
      
         Stranke
      
      
         Tužitelj: VDV eTicket Service GmbH & Co. KG (Köln, Njemačka) (zastupnik: A. Bartosch, odvjetnik)
      
         Tuženici: Europska komisija i Izvršna agencija za inovacije i mreže (INEA)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi, u skladu s člankom 272. UFEU-a, da je nezakonito nepriznavanje troškova u iznosu od 407 443,04 eura u dopisu koji je predmet tužbe,
               
            
                  —
               
               
                  podredno, poništi pobijanu odluku u skladu s člankom 263. četvrtim stavkom UFEU-a,
               
            
                  —
               
               
                  naloži Komisiji snošenje troškova postupka.
               
            
         Tužbeni razlozi i glavni argumenti
      
      Tužba je usmjerena protiv Odluke Izvršne agencije za inovacije i mreže (INEA) ARES(2019)3151305 od 13. svibnja 2019., u dijelu u kojem se njome određuje da su tužiteljevi troškovi u iznosu od 407 443,04 eura u okviru Horizon 2020 Framework Programme — Project: 636126 — European Travellers Club neprihvatljivi.
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog: zlouporaba prava jer su tuženici nužno morali znati da je riječ o pogrešnoj raspodjeli troškova
                  
                              —
                           
                           
                              Tuženici su zloupotrijebili prava jer, s jedne strane, nisu priznali određene troškove podugovaranja koji su nastali tužitelju i jer su, s druge strane, morali na temelju niza dokumenata zaključiti da su tužiteljevi troškovi podugovaranja bili znatno veći nego što je bilo navedeno u Prilogu 2. predmetnog Grant Agreementa.
                           
                        
            
                  2.
               
               
                  Drugi tužbeni razlog: povreda načela legitimnih očekivanja
                  
                              —
                           
                           
                              Tuženici su zbog istih razloga koji su navedeni u okviru prvog tužbenog razloga povrijedili i načelo zaštite legitimnih očekivanja.